b'\n_START_ARTICLE_\nSuper proton\xc5\xb3 sinchrotronas\n_START_SECTION_\nIstorija\n_START_PARAGRAPH_\nPirmas 300 GeV \xc4\xafrenginio projektas pristatytas dar 1964 m, ta\xc4\x8diau tai reikalavo naujos laboratorijos statyb\xc5\xb3. 1969 m. projekto direktoriumi buvo paskirtas John Adams. 1971 m. CERN taryba patvirtino specialios laboratorijos statybas, o J. Adams buvo paskirtas generaliniu Laboratorijos II direktoriumi, o pati laboratorija tur\xc4\x97jo vos 4 darbuotojus. 1976 m. Laboratorija I ir Laboratorija II buvo apjungtos ir pervadintos \xc4\xaf SPS skyri\xc5\xb3._NEWLINE_Nors SPS i\xc5\xa1 prad\xc5\xbei\xc5\xb3 buvo projektuojamas proton\xc5\xb3 greitinimui iki 300 GeV, buvo pastatytas daug galingesnis - paleidimo dien\xc4\x85 protonus \xc4\xafgreitino iki 400 GeV energijos, nors pirmieji pluo\xc5\xa1tai \xc4\xaf greitintuv\xc4\x85 buvo \xc4\xafleisti dar 1976 m. baland\xc5\xbeio 5 d. ir pasiek\xc4\x97 10 GeV energij\xc4\x85. Greitintuvas buvo naudojamas protonams, antirpotonams, elektronams, pozitronams (kurie buvo naudojami Did\xc5\xbeiajam elektron\xc5\xb3-pozitron\xc5\xb3 prie\xc5\xa1prie\xc5\xa1ini\xc5\xb3 sraut\xc5\xb3 (LEP) greitintuve), \xc5\xa1vino jonams, sieros ir deguonies branduoliams greitinti. Pirmieji eksperimentai prasid\xc4\x97jo 1977 m._NEWLINE_1990 m. SPS ir LEP skyriai buvo sujungti \xc4\xaf vien\xc4\x85 SL skyri\xc5\xb3. Sustabd\xc5\xbeius LEP greitintuv\xc4\x85, skyriaus pavadinimo trumpinys liko tas pats (buvo \xe2\x80\x9eSPS ir LEP\xe2\x80\x9c, tapo \xe2\x80\x9eSPS ir LHC\xe2\x80\x9c).\n_START_SECTION_\nDabartis\n_START_PARAGRAPH_\n\xc5\xa0iuo metu Super proton\xc5\xb3 sinchrotronas naudojamas kaip galinis auk\xc5\xa1tos energijos proton\xc5\xb3 pluo\xc5\xa1t\xc5\xb3 \xc5\xa1altinis naujam CERN Did\xc5\xbeiajam hadron\xc5\xb3 prie\xc5\xa1prie\xc5\xa1ini\xc5\xb3 sraut\xc5\xb3 greitintuvui (LHC). SPS \xc4\xafgreitina protonus nuo 26 GeV iki 450 GeV, kurie galiausiai patenka \xc4\xaf LHC. Nepaisant to, jog SPS yra LHC komplekso sudedamoji dalis, greitintuvu galima vykdyti ir atskirus nuo LHC tyrimus. Pvz., jis tiekia 400 GeV energijos proton\xc5\xb3 pluo\xc5\xa1tus fiksuoto taikinio eksperimentams COMPASS ir NA48._NEWLINE_SPS taip pat bus naudojamas neutrin\xc5\xb3 srautui sukurti, kuris bus detektuojamas ital\xc5\xb3 Gran Sasso laboratorijoje, esan\xc4\x8dioje u\xc5\xbe 730 km nuo CERN.\n_START_SECTION_\nPatobulinimas\n_START_PARAGRAPH_\nJau yra si\xc5\xablymu, jog 2015 m. LHC reik\xc4\x97s patobulinimo jo skais\xc4\x8diui padidinti. Tad tuo pa\xc4\x8diu reik\xc4\x97s patobulinti SPS. Atnaujinimas daugiausiai b\xc5\xabt\xc5\xb3 skirtas detektoriaus, jau vadinamo Super-SPS, energijos padidinimui iki 1 TeV.\n_START_SECTION_\nPasiekimai\n_START_PARAGRAPH_\nGreitintuvas labiausiai pasi\xc5\xbeym\xc4\x97jo 1981 ir 1983 proton\xc5\xb3-antiproton\xc5\xb3 susid\xc5\xabrim\xc5\xb3 eksperimentuose UA1 ir UA2, kuri\xc5\xb3 metu buvo atrasti W ir Z bozonai, o j\xc5\xb3 atrad\xc4\x97jai Carlo Rubbia ir Simon van der Meer apdovanoti Nobelio fizikos premija 1984 metais._NEWLINE_SPS pasitarnavo kaip bandym\xc5\xb3 stendas naujoms greitintuv\xc5\xb3 fizikos id\xc4\x97joms. 1999 m. greitintuvas buvo naudojamas elektron\xc5\xb3 debes\xc4\x97lio rei\xc5\xa1kiniui steb\xc4\x97ti. 2004 m. buvo atliekami eksperimentai \xc5\xbealingiems netik\xc4\x97t\xc5\xb3 susid\xc5\xabrim\xc5\xb3 efektams naikinti'